**НЧ „ПРОБУДА-1948” С. ОРЯХОВЕЦ, ОБЩ. БАНИТЕ**

**Д О К Л А Д**

**За извършената дейност от НЧ „Пробуда-1948”**

**с. Оряховец, общ. Баните, обл. Смолян, през 2019 г.**

През 2019 г. организационния живот и културните прояви в нашето читалище бележат положителни резултати.

Стремим се да разпределяме и управляваме получаваната субсидия на нашето читалище, за да бъде то стабилно финансово.

Към 31.12.2019 г. в читалището членуват 59 члена.

Читалището няма собствена сграда. Библиотеката на читалището се помещава / под наем/ в сградата на кметство Оряховец.

Библиотеката разполага с 4085 тома книги, 7 бр. компютърни конфигурации, мултифункционално устройство, проектор с екран, 3 бр. от тях са предоставени по програмата „Глобални библиотеки, а 4 бр. са безвъзмездно предоставени от ФРМС – гр. София със съдействието на Демир Росенов Деянов. Библиотеката се посещава от лица от всички възрастови групи, но предимно от деца. През 2019 г. потребителите са 80, а общо посещенията са 923, раздадената литература е 220 тома, но повечето посещения в библиотеката са предимно за ползване на компютрите. През 2019 г. читалището ни кандидатства по проект „Българските библиотеки – съвременни центрове за четене и информираност” 2019 г. на Министерство на културата. След одобрение на проекта закупихме 149 бр. книги на стойност 1199.55 лв., като исканата подкрепа на Министерство на културата е на стойност 1079.60 лв, и собствени средства 119.95 лв.

Читалището ни през 2019 г. закупи 4 бр. женски народни носии благодарение на Община Баните, която ни отпусна средства за закупуването им в размер на 3264.00 лв.

Преведената субсидия на читалището за 2019 г. е в размер на 9490.00 лв., събрания чл. внос е 29.50 лв., остатък от 2018 г. – 1374,00 или общо приходи 10893,00 лв. от тях са изразходвани средства за заплати – 6881.00 лв,; за социални осигуровки – 1350.00 лв.; за художествена самодейност и транспортни разходи към тях – 3659.00 лв.; за канцеларски материали, интернет,наем, ток, ТБО и др. разходи – 1209,00 лв.; остатък за следваща година – 1284.00 лв.

Друг съществен момент в работата на читалището през 2019г. е културната и художествената самодейност.

В Читалището има създадени битова и танцова група.

Читалището взе участие в празника на Бабин ден.

Читалището взе участие в подготовката на децата от ЦДГ за празниците за посрещане на Баба Марта и 8- март.

Читалището организира празненство по случай международния ден на жената 8-ми март.

Участие и празнуване на Великден.

Битовата група на читалището взе участие в празника на община Баните 5-6 май.

Битовата група участва в посрещането на делегати от Якутия в центъра на с. Баните.

Участие и организиране на празненство за почиващите в центъра на с.Баните.

Читалището и кметството организирахме Коледно-новогодишно тържество в сградата на кметството.

Читалището взе участие при подготовката и посрещането на Коледните и Новогодишни празници в центъра на селото.

Танцовата група се събира всяка седмица да танцува и изучава народни танци от всички краища на страната, битовата група за народно пеене се събира два пъти месечно за изучаване на народни песни и репетиции за участия.

Необходими са допълнителни средства, чрез привличането на спонсори и кандидатстване по проекти за художествената самодейност за изявяване на самодейците на празници и фестивали, закупуване на сценични костюми и музикални инструменти.

Накрая, бих искал да завърша с убеждението си, че нашето читалище  се възражда като място осигуряващо достъп до култура и информация.

Но, всичко това, не би могло да се осъществи без подкрепата и разбирането на читалищното настоятелство и всички членове на читалището.

ПРЕДСЕДАТЕЛ: Невен Белчев

ИЗГОТВИЛ: Албена Металова